Chakka Jam:किसानों का तीन घंटे का चक्का जाम खत्म, हरियाणा-पंजाब में हल्का असर, बाकी जगह बेअसर
Chakka Jam: किसान संगठनों द्वारा दोपहर 12 बजे से 3 बजे तक दिल्ली, यूपी और उत्तराखंड को छोड़कर देश के अन्य सभी राज्यों में किया गया चक्का जाम खत्म हो गया है।
नई दिल्ली. केंद्र सरकार द्वारा लाए गए कृषि कानूनों के विरोध में किसान संगठन 73 दिनों से दिल्ली की सीमा पर लगातार प्रदर्शन कर रहे हैं। आज किसान संगठनों द्वारा चक्का जाम का ऐलान किया गया था, जो ठीक 12 बजते ही शुरू हुआ था। फिलहाल, चक्का जाम खत्म हो गया है। किसान संगठनों ने दोपहर 12 बजे से 3 बजे तक दिल्ली, यूपी और उत्तराखंड को छोड़कर देश के अन्य सभी राज्यों में चक्का जाम करने का ऐलान किया था। दोपहर 12 बजते ही देश के कई मार्गों पर किसान संगठनों से जुड़े लोग और उनके समर्थक सड़कों पर उतर आए थे। दिल्ली के ITO पर भी कुछ प्रदर्शनकारी जुटे थे।पढ़ें- Chakka Jam: दिल्ली में पुलिस अलर्ट, कई मेट्रो स्टेशनों के गेट बंद, 50 हजार से ज्यादा जवान तैनातहालांकि, दिल्ली को किसान संगठनों ने आज के चक्का जाम से बाहर रखा है लेकिन दिल्ली पुलिस 26 जनवरी पर हुई हिंसा के बाद कोई भी एहतियात बरतने के मूड में नहीं दिखा। दिल्ली में पुलिस ने सुरक्षा के पुख्ता बंदोबस्त किए हुए थे। कई मेट्रो स्टेशनों को भी बंद कर दिया गया था। लाल किला और ITO पर भी भारी संख्या में सुरक्षाबलों को तैनात किया गया था। कांग्रेस पार्टी के पूर्व अध्यक्ष राहुल गांधी ने किसानों के इस चक्का जाम का समर्थन किया था। उन्होंने ट्वीट कर कहा, "अन्नदाता का शांतिपूर्ण सत्याग्रह देशहित में है- ये तीन क़ानून सिर्फ़ किसान-मज़दूर के लिए ही नहीं, जनता व देश के लिए भी घातक हैं। पूर्ण समर्थन!"पढ़ें- दिलीप कुमार के घर के पाकिस्तानी सरकार ने लगाए 80 लाख, मालिक ने मांग लिए 250000000 रुपयेहमारे इस पेज पर आप किसान संगठनों के चक्का जाम से जुड़ी खबरे पा सकेंगे।